Държавен вестник, бр. 34, 2014 г., стр. 11

БРОЙ  34	
Д Ъ Р Ж А В Е Н  В Е С Т Н И К 	
СТР.  11  
9. да разглежда информация от сертифици­
ращите органи по програмите, съфинансирани 
от Европейския фонд за регионално развитие, 
Европейския социален фонд, Кохезионния 
фонд и Европейския фонд за морско дело и 
рибарство и от Разплащателната агенция по 
Програмата за развитие на селските райони, 
за финансовото управление и изпълнение на 
съответната програма; 
10. да съгласува Националната комуни­
кационна стратегия за програмен период 
2014 – 2020 г., както и измененията в нея, и да 
я предложи за одобрение от Комитета за на­
блюдение на Споразумението за партньорство;
11. да разглежда информация за годиш­
ните планове за действие за мерките по 
информация и комуникация на съответната 
програма в изпълнение на Националната 
комуникационна стратегия за програмен 
период 2014 – 2020 г., които се изготвят от 
управляващия орган; ежегодно да разглежда 
информация за тяхното изпълнение, както и 
анализа, изготвен от управляващия орган, за 
резултатите от предприетите информационни 
и комуникационни дейности;
12. да разглежда информация за одобрени 
големи проекти по смисъла на чл. 100 от 
Регламент (ЕС) № 1303/2013 и да следи за 
напредъка в изпълнението им;
13. да разглежда и одобрява предложения 
за изменения на програмата, включително 
за преразпределение на средства по прио­
ритетните оси на съответната програма; в 
случаите по чл. 2, ал. 1, т. 3 председателят 
на Комитета за наблюдение на съответната 
програма представя на членовете на Комитета 
за наблюдение на програмата решението за 
информация; 
14. да разглежда и одобрява постъпили 
предложения за изпълнение на регионални 
стратегии за развитие чрез интегрирани 
териториални инвестиции, за които се пред­
вижда финансиране единствено в рамките на 
програмата, в случай че такива се прилагат 
от съответната програма;
15. да разглежда напредъка в изпълнението 
на съвместни планове за действие, в случай че 
такива се прилагат от съответната програма, и 
да се информира за дейността на съответните 
управителни комитети;
16. да разглежда напредъка в изпълнението 
на финансовите инструменти, в случай че 
такива се прилагат от съответната програма;
17. в случай на прилагане на финансови 
инструменти по съответната програма да раз­
глежда стратегическия документ за финансови 
инструменти, изпълнявани от управляващия 
орган, и да получава информация за предва­
рителната оценка на всеки от инструментите; 
18. да следи за изпълнението на интег­
рираните териториални инвестиции и на 
инструмента „водено от общността местно 
развитие“, в случай че такива се изпълняват с 
финансова подкрепа от съответната програма;
19. да следи за прилагането от управляващия 
орган на съответната програма на принципите 
на устойчивото развитие, включително опаз­
ване на околната среда, на равенството между 
мъжете и жените, на равните възможности и 
недискриминацията, включително достъпност 
за хора с увреждания; 
20. да участва в Националната мрежа за 
селските райони с цел обмен на информация 
за изпълнението на програмата, в случай че 
това е приложимо за съответната програма;
21. да разглежда и други въпроси, свързани 
с изпълнението на съответната програма. 
(2) Комитетът за наблюдение на програмата 
одобрява свои вътрешни правила за работа и 
кодекс на поведение.
Чл. 12. (1) Комитетът за наблюдение на 
програмата се състои от председател, членове 
и наблюдатели. Председателят и членовете на 
Комитета за наблюдение на програмата имат 
право на глас при вземане на решения, а на­
блюдателите имат право на съвещателен глас.
(2) Председател на Комитета за наблюдение 
на програмата е ръководителят на управля­
ващия орган на съответната програма или 
друго оправомощено лице от ръководителя 
на администрацията, изпълняваща функциите 
на управляващ орган, или част от която е уп­
равляващият орган на съответната програма. 
(3) Членове на Комитета за наблюдение 
на програмата са:
1. ръководителите на управляващите органи 
на останалите програми по чл. 10, ръково­
дителят на дирекцията, съответно главната 
дирекция, определена за управляващ орган 
на съответната програма, председателят на 
Комисията за защита от дискриминация, 
изпълнителният директор на Държавен фонд 
„Земеделие“, директорите на дирекции „Ико­
номическа и социална политика“ и „Коорди­
нация по въпросите на Европейския съюз“ 
в администрацията на Министерския съвет, 
представител на Централното координационно 
звено в администрацията на Министерския 
съвет, директорите на дирекции „Финанси на 
реалния сектор“ и „Икономическа и финансова 
политика“ на Министерството на финансите, 
представител на Секретариата на Национал­
ния съвет за сътрудничество по етническите 
и интеграционните въпроси; 
2. представител на Националния статис­
тически институт;
3. по един представител на ведомствата, 
отговорни за политиките, по които ще се 
финансират мерки от съответна програма;
4. представител на Националното сдру­
жение на общините в Република България;